Държавен вестник, бр. 89, 2016 г., стр. 79

БРОЙ  89	
Д Ъ Р Ж А В Е Н  В Е С Т Н И К 	
СТР.  79  
4. продължителност на работа;
5. резултати;
6. отговорни лица.
(2) Медико-социалният план се изготвя с 
активното участие на детето в зависимост от 
неговите възможности и лицата по чл. 12, ал. 1, 
като се стимулира тяхната ангажираност за 
поемане на конкретни задачи и осигуряване на 
напредък в изпълнението на целите от плана.
(3) На детето се предоставя по подходящ и 
достъпен начин информация за планираните 
дейности и очакваните резултати от тях.
(4) За проследяване изпълнението на 
индивидуалния медико-социален план се 
определя отговорен специалист с подходяща 
квалификация, съобразена със заболяването 
на детето, който изпълнява функциите на 
ръководител на мултидисциплинарния екип 
и отговаря за организирането на дейността 
по изпълнението на плана. 
(5) При необходимост ръководителят по 
ал. 4 организира периодично отчитане на 
постигнатия напредък в развитието на детето 
и формулиране на нови цели и задачи. В сре­
щите участват детето и лицата по чл. 12, ал. 1.
Чл. 23. (1) На децата, настанени в ста­
ционарния блок, се осигурява възможност 
за осъществяване на контакти с техните 
семейства, приятели или близки хора и се 
стимулират такива с изключение на случаите 
на предвидени ограничения по ал. 2.
(2) Редът за осъществяване на контакти 
се определя подробно в медико-социалния 
план, в който се отразяват и необходимите 
ограничения с оглед безопасността и интереса 
на детето.
(3) В стационарния блок се осигурява 
обособено семейно пространство, в което 
при подходящи условия се провеждат всички 
срещи между детето и неговите родители, 
роднини, близки и други лица.
(4) За настанените в стационарния блок 
деца се осигуряват възможности и децата се 
насърчават да участват в подходящи за тях 
свободни занимания, съобразени с техните 
потребности от развитие, интереси и умения.
Чл. 24. (1) За всяко дете, постъпило в ста­
ционарния блок, се формира досие с индиви­
дуален регистрационен номер, което съдържа:
1. история на заболяването;
2. температурен лист;
3. медицински документи, отразяващи 
резултати от клинико-лабораторни и образни 
изследвания по време на престоя в лечебното 
заведение;
4. медицинска документация от други 
лечебни заведения, в т.ч. документите, пре­
доставени от насочващия лекар;
5. декларации.
(2) В досието по ал. 1 се съхранява инфор­
мация и за всеки последващ прием на детето 
в стационарния блок на центъра.
Чл. 25. (1) Дете, настанено за лечение 
в стационарния блок, при което в хода на 
диагностиката и лечението се установи не­
обходимост от определен обем медицинска 
помощ, която не може да бъде осъществена 
в лечебното заведение, се превежда своевре­
менно в друго лечебно заведение, което може 
да осъществи тази дейност.
(2) Превеждането се извършва след осъ­
ществяване на контакт и получаване на съгла­
сие за това от приемащото лечебно заведение.
(3) Центърът осигурява подходящ транс­
порт и съпровождащи пациента медицински 
специалисти в зависимост от състоянието и 
потребностите му.
(4) При необходимост от спешен меди­
цински транспорт се осъществява контакт 
с центъра за спешна медицинска помощ на 
територията на съответната област, който 
осъществява транспорта. По време на транс­
порта детето може да бъде придружено от 
медицински специалист от центъра за ком­
плексно обслужване.
(5) Превеждането на детето се извършва 
след изразяване на информирано съгласие от 
лицата по чл. 12, ал. 1 при съобразяване на 
правото им на избор на лечебно заведение, 
както и на правото им да придружат детето 
до и в лечебното заведение при спазване на 
съответните правила за това. Изразяването 
на информираното съгласие се отбелязва в 
медицинската документация на детето.
(6) При отказ от превеждане на детето в 
подходящо лечебно заведение лицата по чл. 12, 
ал. 1 подписват декларацията по чл. 19, ал. 7. 
Чл. 26. (1) Изписването на дете от стаци­
онарния блок се извършва от началника на 
отделението по предложение на лекуващия 
лекар след отпадане на медицинската необ­
ходимост от лечение и изпълнение на опре­
деления медико-социален план.
(2) Изписването става и при писмено 
искане за това от лицата по чл. 12, ал. 1. В 
тези случаи лицата по чл. 12, ал. 1 подписват 
декларацията по чл. 19, ал. 7. 
(3) При изписването се издава епикриза, 
която съдържа:
1. паспортна част;
2. окончателна диагноза;
3. придружаващи заболявания;
4. анамнеза;
5. обективно състояние с локален, сома­
тичен и специализиран статус;
6. параклинични изследвания;
7. консултативни прегледи;
8. терапевтична схема;
9. ход на заболяването;
10. настъпили усложнения;
11. проведени диагностични и терапевтични 
процедури;
12. статус при изписването;
13. изход от лечението;